สวัสดีค่ะ ตอนนี้มีอาการเจ็บตรงแถวๆหัวใจข้างซ้ายลามไปถึงหูซ้ายค่ะ เวลาหายใจเข้าตอนลึกๆรู้สึกเจ็บอกข้างซ้ายมากค่ะ ตอนนี้หายใจเข้าได้แค่นิดเดียวแต่ไม่ถึงขั้นหายใจไม่ออกค่ะ ขำแรงๆก็ไม่ได้ด้วยค่ะ ขยับแรงๆก็รู้สึกเจ็บ เป็นแบบนี้มาได้น่าจะสัก 1 ปีแล้วค่ะ แต่อาการแต่ก่อนไม่ใช่แบบนี้ค่ะ แต่ก่อนจะแค่รู้สึกเจ็บในบางครั้ง หนูไม่รู้สาเหตุค่ะว่าทำไมถึงเป็นแค่บางครั้ง แต่มันจะเป็นสักพักไม่ถึง 5 นาทีแล้วก็จะได้ยินเสียงตรงอกซ้ายดังกิ้กแล้วก็หายค่ะ แรกๆมันไม่ได้เป็นอะไรมาก แต่ช่วงสัปดาห์นี้รู้สึกว่ามันเริ่มรุนแรงขึ้นค่ะ สัปดาห์นี้เวลาเจ็บก็จะเจ็บมาก แถมช่วงนี้เจ็บบ่อยกว่าแต่ก่อนด้วยค่ะ แทบจะทุกวันก็ว่าได้ค่ะ หนูไม่เคยสูบบุหรี่หรือกินเหล้า อะไรพวกนั้นค่ะ อันนี้ไม่รู้เกี่ยวรึป่าวแต่หนูเป็นพวกชอบกินหวานมากค่ะ (อันนี้คือหนูเป็นอะไรหรอคะ)
สวัสดีค่ะ อาการเจ็บหน้าอกข้างซ้าย อาจเกิดจาก1. การบาดเจ็บที่กล้ามเนื้อบริเวณหน้าอก จากการออกกำลังกายหรือเล่นกีฬาที่ใช้กล่ามเนื้อหน้าอกมากไป เช่น ยกเวท วิดพื้น หรือจากการใช้งานหนัก เช่น ยกของหนัก หรือเกิดจากอุบัติเหตุกระแทกที่หน้าอกโดยตรง เช่น การถูกต่อย ถูกชก ถูกชน เป็นต้น อาการปวดมักจะสัมพันธ์กับการเคลื่อนไหวของหน้าอก เช่น การเอี้ยวตัว บิดตัว ยกของหนัก การหายใจเข้าออกลึกๆ การไอ หรือจาม การหัวเราะ เป็นต้น มักมีจุดที่กดเจ็บชัดเจน2. กระดูกอ่อนซี่โครงอักเสบ อาการจะคล้ายกับการบาดเจ็บกล้ามเนื้อหน้าอก แต่มักจะปวดหลายตำแหน่งในข้างเดียว อาการปวดจะมากขึ้นเมื่อมีการเคลื่อนไหวของหน้าอกเช่นกัน สาเหตุก็จะคล้ายกับการบาดเจ็บที่กล้ามเนื้อบริเวณหน้าอก3. สาเหตุที่พบได้ไม่บ่อย เช่น มีน้ำในช่องเยื่อหุ้มปอด ช่องเยื่อหุ้มปอดมีอากาศ เยื่อหุ้มปอดอักเสบ เป็นต้น ซึ่งมักจะต้องมีอาการอื่นๆ ร่วมด้วย เช่น ไอ เหนื่อย หายใจเร็ว หายใจลำบาก มีไข้ เป็นต้น โดยหากเป็นมานานเป็นปีแล้ว ก็ไม่น่าใช่4. มีก้อนเนื้องอกอยู่ที่ผนังทรวงอก5. ความเครียด วิตกกังวลส่วนโรคหัวใจ เช่น หลอดเลือดหัวใจตีบ กล้ามเนื้อหัวใจขาดเลือด เป็นต้น จะทำให้มีอาการเจ็บแน่นหน้าอกเกิดขึ้นเมื่อมีการออกแรงทำงาน ซึ่งอาการเจ็บจะเป็นมาก จนทำให้ต้องหยุดการทำงานเคลื่อนไหว และเมื่อหยุดพักจะดีขึ้น หากอาการเป็นมาก ก็จะทำให้มีอาการเหนื่อย เพลีย ใจสั่น หรือถึงขั้นหมดสติได้ และส่วนใหญ่มักพบในคนอายุมาก หรือมีโรคประจำตัวต่างๆ ค่ะหากอาการเป็นมานานแล้ว และในช่วงนี้เจ็บรุนแรงขึ้น แนะนำควรไปพบแพทย์เพื่อตรวจหาสาเหตุและรักษาค่ะ ในเบื้องต้น ควรงดการทำงานหนักต่างๆ ไม่ยกของหนัก งดการออกกำลังกายและเล่นกีฬาต่างๆ ไปก่อน อาจลองใช้วิธีการประคบร้อนตรงจุดที่เจ็บ ทายานวด หากปวดมาก อาจทานยา เช่น ยาคลายกล้ามเนื้อ ยาแก้ปวดต่างๆ เช่น ไดโลฟีแนค (diclofenac) ไพรอกซิแคม (piroxicam) เป็นต้น